NUSA ออกหุ้นกู้ 2 ชุด ชูดอกเบี้ยสูง 7% ขายสถาบัน-รายใหญ่ 8-10 พ.ย.นี้
NUSA ออกหุ้นกู้ 2 ชุด อายุ 1 ปี 3 เดือน และ 1 ปี 10 เดือน ชูดอกเบี้ย 6.50-7% ขายสถาบัน-รายใหญ่ 8-10 พ.ย.นี้
NUSA ออกหุ้นกู้ 2 ชุด อายุ 1 ปี 3 เดือน และ 1 ปี 10 เดือน ชูดอกเบี้ย 6.50-7% ขายสถาบัน-รายใหญ่ 8-10 พ.ย.นี้
7 ต.ค. 2565

บริษัท ณุศาศิริ จำกัด (มหาชน) หรือ NUSA ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้มีประกัน ชนิดระบุชื่อผู้ถือ ประเภทไม่ด้อยสิทธิ และมีผู้แทนผู้ถือหุ้นกู้ ที่ให้สิทธิผู้ออกหุ้นกู้ในการไถ่ถอนได้ก่อนครบกำหนด ครั้งที่ 3/2565 มูลค่าที่ตราไว้หน่วยละ 1,000 บาท ราคาเสนอขายหน่วยละ 1,000 บาท จำนวนหุ้นกู้ที่เสนอขายรวม 750,000 หน่วย คิดเป็นมูลค่ารวมทั้งสิ้นไม่เกิน 750 ล้านบาท
โดยแบ่งออกเป็น 2 ชุด ได้แก่ชุดที่ 1 ครบกำหนดไถ่ถอนปีพ.ศ. 2567 อายุ 1 ปี 3 เดือน 18 วัน ชำระดอกเบี้ยทุก 3 เดือน ตลอดอายุของหุ้นกู้ อัตราดอกเบี้ยคงที่ 6.50% ต่อปี จ่ายดอกเบี้ยทุกๆ 3 เดือนตลอดอายุหุ้นกู้ จำนวนไม่เกิน 500,000 หน่วย คิดเป็นมูลค่าไม่เกิน 500,000,000 บาท
ชุดที่ 2 ครบกำหนดไถ่ถอนปีพ.ศ. 2567 อายุ 1 ปี 10 เดือน ชำระดอกเบี้ยทุก 3 เดือน ตลอดอายุของหุ้นกู้ อัตราดอกเบี้ยคงที่ 7.00% ต่อปี จ่ายดอกเบี้ยทุกๆ 3 เดือนตลอดอายุหุ้นกู้ จำนวนไม่เกิน 500,000 หน่วย คิดเป็นมูลค่าไม่เกิน 500,000,000 บาท
ทั้งนี้ ผู้ออกหุ้นกู้ไม่มีการจัดอันดับความน่าเชื่อถือของหุ้นกู้ โดยบริษัทจะเสนอขายหุ้นกู้ดังกล่าวให้แก่ผู้ลงทุนสถาบันและ/หรือผู้ลงทุนรายใหญ่ ผ่านผู้จัดการการจัดจาหน่ายหุ้นกู้ ได้แก่ บล.เคพีเอ็ม ระหว่างวันที่ 8-10 พ.ย.65